Υλικό Φυσικής-Χημείας	Ταλαντώσεις
	Οι ενέργειες σε μια εξαναγκασμένη ταλάντωση




Το σώμα Σ δεμένο στο άκρο κατακόρυφου ελατηρίου σταθεράς k, μπορεί να εκτελεί, απουσία αποσβέσεων, ΑΑΤ με συχνότητα 0,5Ηz. Στη διάταξη του διπλανού σχήματος, παρουσία αποσβέσεων, το σώμα μπορεί να εκτελεί εξαναγκασμένη ταλάντωση ορισμένου πλάτους Α1, όταν ο τροχός Τ στρέφεται με περίοδο Τ1=1s. Αν αυξήσουμε την περίοδο περιστροφής του τροχού στην τιμή Τ2=1,25s, τότε: 
i) Το πλάτος ταλάντωσης:
α) θα μειωθεί,	β) θα μείνει το ίδιο,   γ) θα αυξηθεί.
ii) Αν το πλάτος ταλάντωσης είναι Α2 , τότε:
Α) Η μέγιστη ταχύτητα του σώματος θα είναι:
α) 2πf2∙Α2	β) 2πf0∙Α2       γ) άλλη τιμή.
Β) Για τις μέγιστες τιμές Δυναμικής και Κινητικής ενέργειας  θα ισχύει:
α)   Κmax> Umax,       β)  Κmax = Umax,     γ) Κmax < Umax.
Να δικαιολογήσετε τις απαντήσει σας.
Απάντηση:
Η συχνότητα 0,5Ηz της ελεύθερης και αμείωτης ταλάντωσης την ονομάζουμε ιδιοσυχνότητα (f0=0,5Ηz). Στην περίπτωση της εξαναγκασμένης ταλάντωσης, το σώμα ταλαντώνεται με τη  συχνότητα του διεγέρτη, στην περίπτωσή μας, τη συχνότητα περιστροφής του τροχού, όπου f1= 1/Τ1=1Ηz και f2= 1/Τ2=0,8Ηz.

Παίρνουμε την καμπύλη συντονισμού, όπως στο διπλανό σχήμα, όπου έχουμε σημειώσει τις παραπάνω συχνότητες, οι οποίες μας ενδιαφέρουν. Αλλά με βάση το σχήμα, όταν αυξάνουμε την περίοδο από την τιμή Τ1 στην τιμή Τ2, μειώνουμε τη συχνότητα, πλησιάζοντας προς την κατάσταση συντονισμού, από τις μεγαλύτερες συχνότητες. Αυτό σημαίνει ότι το πλάτος αυξάνεται, δηλαδή Α2>Α1. Σωστό το γ).
Το σώμα ταλαντώνεται με τη συχνότητα του διεγέρτη f2 και με πλάτος Α2.
Α)  Έτσι η μέγιστη ταχύτητα ταλάντωσης, θα δίνεται από την εξίσωση:


Σωστό το α).
Β) Η μέγιστη δυναμική ενέργεια του σώματος είναι ίση:


Ενώ η μέγιστη κινητική ενέργεια:


Αλλά με βάση τις τιμές που έχουμε:


Σωστό το α).

